Keane

Keane je anglická alternatívna rocková skupina z mesta Battle v grófstve East Sussex založená v roku 1997. Skupina má v súčasnosti nasledovných členov: Tim Rice-Oxley (klavír, sprievodný spev, skladateľ), Tom Chaplin (spev, gitara), Richard Hughes (bicie, perkusie) a Jesse Quin (basová gitara, perkusie). V pôvodnej zostave bol aj zakladateľ a gitarista Dominic Scott, ktorý skupinu opustil v roku 2001.

Skupina si získala mainstreamový úspech s debutovým albumom Hopes and Fears z roku 2004. Album vyhral viaceré ocenenia a bol druhým najpredávanejším britským albumom roka. Ich druhý štúdiový album Under the Iron Sea mal takisto komerčný úspech a dosiahol 1. miesto v Spojenom kráľovstve v rebríčku Billboard 200. Ich tretí album Perfect Symmetry bol vydaný v októbri 2008. V máji 2008 boli albumy Hopes and Fears a Under the Iron Sea vyhlásené čitateľmi časopisu Q za jedny z najlepších britských albumov všetkých čias, pričom skupiny Keane, The Beatles, Oasis a Radiohead sú jedinými skupinami, ktorých dva albumy dosiahli Top 20. Štvrtý album skupiny, Night Train (EP) bol vydaný v máji 2010 a debutoval na 1. mieste v rebríčku UK Albums Chart a na 25. mieste v americkom rebríčku Billboard 200. V roku 2012 vydali piaty štúdiový album Strangeland

Skupina Keane je známa používaním klavíra (alebo syntetizátora) ako hlavného nástroja namiesto gitár, čím sa odlišujú od väčšiny rockových skupín. Skupina od svojho vzniku predala celosvetovo viac ako 10 miliónov albumov.

Členovia
Súčasní
 Tim Rice-Oxley – klavír, klávesy, syntetizátor, elektrická gitara, sprievodný spev (1997 – súčasnosť)
 Tom Chaplin – spev, organ, klavír, sólová gitara, akustická gitara (1997 – súčasnosť)
 Richard Hughes – bicie, perkusie, sprievodný spev (1997 – súčasnosť)
 Jesse Quin – basová gitara, rytmická gitara, elektrická gitara, syntetizátor, ďalšie perkusie, sprievodný spev (2007 – súčasnosť)
Bývalí
 Dominic Scott – sprievodný spev, sólová gitara (1997 – 2001)

Časová os

Diskografia

Štúdiové albumy
Hopes and Fears (2004)
Under the Iron Sea (2006)
Perfect Symmetry (2008)
Strangeland (2012)
Cause and Effect (2019)

EP
Night Train (EP) (2010)

Ocenenia
 Rok Ocenenie Kategória Krajina Za 2004  Q Awards  Best Album  Spojené kráľovstvo  Hopes and Fears 2004  Premios Onda  Best International Band  Španielsko  Hopes and Fears 2004  Ivor Novello  Composers of the Year  Spojené kráľovstvo  Tim Rice-Oxley 2005  BRIT Awards  Best Album  Spojené kráľovstvo  Hopes and Fears 2005  BRIT Awards  Best Breakthrough Act  Spojené kráľovstvo  Hopes and Fears 2006  GQ Awards  Band of the Year  Spojené kráľovstvo  Under the Iron Sea 2008  Q Awards  Best Track  Spojené kráľovstvo  „Spiralling“ 2008  Q Best Of 2008  Best Album of the Year  Spojené kráľovstvo  Perfect Symmetry 2008  Q Best Of 2008  Best Track of the Year  Spojené kráľovstvo  „Perfect Symmetry“

Referencie

Iné projekty

Externé odkazy
 Keanemusic – Oficiálna webstránka

Kategória:Anglické alternatívnorockové hudobné skupiny
Kategória:Držitelia ceny Brit Award
Kategória:Anglické rockové hudobné skupiny

Kategória:Hudobné skupiny z 1995